**สารจากผู้จัดการ**

ฝากประชาสัมพันธ์สมาชิกทุกท่าน ว่าขณะนี้สมาคมฯได้แก้ไขข้อบังคับรับสมัครสมาชิกอายุไม่เกิน 60 ปี บริบูรณ์ คุณสมบัติของผู้สมัคร เป็น ครู บุคลากรทางการศึกษา ข้าราชการพลเรือน พนักงานราชการ พนักงานมหาวิทยาลัย ลูกจ้างประจำ ลูกจ้างชั่วคราว ครูโรงเรียนเอกชน หรือโรงเรียนพระปริยัติธรรม บุคลากรขององค์กรปกครองส่วนท้องถิ่น และบุคคลที่มีความสัมพันธ์กับสมาชิกในสถานะ ดังต่อไปนี้

1.คู่สมรส บิดา มารดา บุตร ของสมาชิก

2.พี่น้องร่วมบิดา มารดาเดียวกัน

3.พี่น้องร่วมบิดา หรือมารดาเดียวกัน

4.ปู่ ย่า ตา ยาย

5.ลุง ป้า น้า อา

6.ผู้อุปการะเลี้ยงดู หรือผู้อยู่ในอุปการะเลี้ยงดู

ผู้สมัครเข้าเป็นสมาชิก จะมีสมาชิกภาพสมบูรณ์เมื่อพ้นกำหนด 60 วัน นับตั้งแต่วันที่คณะกรรมการ มีมติรับเข้าเป็นสมาชิก ค่าใช้จ่าย ประกอบด้วย เงินค่าสมัคร 50 บาท ค่าบำรุงสมาคม 20 บาท และเงินสงเคราะห์ล่วงหน้า 900 บาท รวม 970 บาท เงินสงเคราะห์รายศพ ศพละ 15 บาท เงินสงเคราะห์ทายาทจะได้รับประมาณ 240,000 บาท(ณ สิ้นเดือน พฤษภาคม 2567)

จึงขอฝากประชาสัมพันธ์สมาชิกทุกท่านได้ทราบและเชิญชวนผู้มีคุณสมบัติมาสมัครเป็นสมาชิก สอบถามรายละเอียดได้ที่ เบอร์โทร 053 – 220347 หรือติดตาม ได้ที่ <http://WWW.cmtca.or.th> FB:ส.พ.ค.จังหวัดเชียงใหม่ หรือ Line: Offcial:@spkcm01 ขอบคุณครับ